সোশ্যাল মিডিয়ায় নিজেদের জীবনের টুকরো খবর শেয়ার করতে ভালবাসেন সেলিব্রিটিরা। আর সেই সোশ্যাল মিডিয়ায় দৌলতেই আজকাল পছন্দের তারকার অনেক কাছাকাছি চলে এসেছেন তাঁদের ভক্তরা। সেলেবদের কোনও ছবি বা পোস্ট পছন্দ না হলে সরাসরি তাঁদের আক্রমণ করতে ছাড়েন না নেটিজেনরা। আবার, প্রিয় তারকার ছবি-পোস্ট মনে ধরলে প্রশংসায় ভরিয়ে দিতেও ভুল করেন না। আসলে এটাই এ যুগের ট্রেন্ড। সম্প্রতি ইনস্টাগ্রামে এই ছবিটি শেয়ার করেছেন বলিউড অভিনেত্রী পরিণীতি চোপড়া। ক্যাপশনে, এক চশমার বুটিককে ধন্যবাদ জানিয়ে নিজের সানগ্লাসের বর্ণনা দিয়েছেন। ছবিটি বিশেষ ভাবে নেটিজেনদের নজরে পড়েছে। তবে এ বার বডি শেমিং বা ট্রোল নয়, পরিণীতির এই ছবি বিশেষ ভাবে মন জয় করেছে তাঁর ফ্যানেদের। ছবিতে দেখা যাচ্ছে, একটি কালো প্যান্ট ও স্প্যাগোটির উপর জ্যাকেট পরে রয়েছেন নায়িকা। তাঁর ডান কোমরের একটি অংশে স্ট্রেচ মার্কস স্পষ্ট দেখা যাচ্ছে। ছবিটি নিমেষে ভাইরাল হয়েছে সোশ্যাল মিডিয়ায়। সেলিব্রিটিদের গ্ল্যামারাস ও ফিট জীবনযাপনের জন্য কতটা পরিশ্রম করতে হয়, এই ছবি যেন তারই প্রতিভূ হয়ে উঠেছে। পরিণীতির স্ট্রেচ মার্কস দেখানোর সাহস ও ইচ্ছের প্রশংসা করে নেটিজেনদের মন্তব্য, ‘‘যেভাবে আপনি স্ট্রেচ মার্কস দেখিয়েছেন... এটাই আসল পরিণীতি। আর পাঁচটা সাধারণ মেয়ের যেমন স্ট্রেচ মার্কস থাকে, ঠিক তেমন...’’। আবার কেউ বলেছেন, ‘‘স্ট্রেচ মার্কস আসলে আপনার কঠোর পরিশ্রমের কথাই জানান দিচ্ছে’’। কারও মত, ‘‘ছবিটা অসাধারণ। কারণ এতে আপনি কতটা ফিট রয়েছেন সেটা বোঝা যাচ্ছে।’’ একটি সাক্ষাত্কারে তিনি জানিয়েছিলেন, ‘‘আমার ওজন নিয়ে অনেক ভুগেছি। আমার চেহারা খুব বড় এবং অস্বাস্থ্যকর ছিল।’’ ২০১৬-য় ইনস্টাগ্রামে তাঁর পুরনো একটি ছবি পোস্ট করে এ কথা শেয়ারও করেছিলেন ভক্তদের সঙ্গে। ক্যাপশনে লিখেছিলেন, ‘‘... শরীরের মাপ যাই হোক না কেন, ফিট থাকাটা জরুরি। বলিউডে কাজ করার চাপ এবং এক জন অভিনেতা হওয়ার লক্ষ্যেই এই পরিবর্তন এসেছে আমার মধ্যে...।’’ BEFORE .. All my life, I have struggled with how I look, how I feel, and how people looked at me. I was constantly made fun of, but the person I was, I generously laughed with them. Today, many people ask me what triggered the weight loss, did I give in to the "bollywood pressure"? To that I say - thank god I became an actor and had that pressure! I am able to achieve what I couldn't achieve otherwise. I feel more confident, I feel at peace, and I feel proud! Girls and women meet me all around the world, at airports, events, on the street; they hold my hand, hug me, and tell me their struggles and how I changed their lives. They show me their wallpapers, their wallets, and its all pictures of me!! They look at those pictures and want to make that change in their own lives. They look at my Built That Way campaign and have stuck it to their walls. I have seen women tear up and tell me I changed their life. Post delivery weight, teenage obesity, they are fighting it, and I am their inspiration. As an actor, There is no bigger achievement for me. I am glad to be a part of your life in this way. So thank you everyone. Thank You for making me feel loved. Like I always say - if I could do it. So can you. And I am always there for all of you .... Lots of love.... পরিণীতি তাঁর মনপসন্দ ফিট চেহারায় কামব্যাক করেছিলেন আয়ুষ্মান খুরানার সঙ্গে ‘মেরি পেয়ারি বিন্দু’ ছবিতে। বক্স অফিস কালেকশনে ছবিটি খুব বেশি না এগোলেও, পরিণীতির নতুন লুক ও ফিট ফিগার কিন্তু নজর কেড়েছিল দর্শকদের।